b'\n_START_ARTICLE_\nIgra prestolov (TV-serija)\n_START_PARAGRAPH_\nIgra prestolov (v izvirniku angle\xc5\xa1ko Game of Thrones) je ameri\xc5\xa1ka fantazijska TV-serija, ki jo za televizijsko mre\xc5\xbeo HBO ustvarjata David Benioff in D. B. Weiss. Serija, ki je do\xc5\xbeivela premiero 17. aprila 2011 na HBO-jevem kanalu, je priredba knji\xc5\xbene serije Pesem ledu in ognja pisatelja Georgea R. R. Martina, naslov ima po Igri prestolov, prvemu romanu iz nje. Trenutno je bilo predvajanih \xc5\xa1est sezon TV-serije s po 10 epizodami na sezono, po zaslugi dobre gledanosti pa sta napovedani \xc5\xa1e sedma in osma sezona. V Sloveniji serijo predvajata pla\xc4\x8dljivi kabelski kanal HBO Slovenija in od za\xc4\x8detka leta 2014 tudi Kanal A. Ogled je mo\xc5\xbeen tudi preko HBO-jeve pla\xc4\x8dljive spletne storitve HBO Go, kjer so epizode na voljo isto\xc4\x8dasno s predvajanjem v ZDA. Zadnja, 8. sezona je premiero do\xc5\xbeivela 14. aprila 2019._NEWLINE_Ve\xc4\x8dina epizod traja okoli 55 minut, finalne epizode posameznih sezon pa pogosto dale\xc4\x8d presegajo ta \xc4\x8das. Finale 6. sezone je bil dolg kar 69 minut, kar je najdalj\xc5\xa1a epizoda v tej seriji.\n_START_SECTION_\nLiki in igralska zasedba\n_START_PARAGRAPH_\nKnji\xc5\xbena predloga med drugim slovi tudi po ogromnem \xc5\xa1tevilu likov, ki jih je skupno \xc5\xbee prek tiso\xc4\x8d, \xc4\x8demur sledi serija z domnevno najve\xc4\x8djo igralsko zasedbo v zgodovini televizije (\xc4\x8deprav te trditve ni mo\xc5\xbeno zlahka preveriti). Samo v tretji sezoni je nastopilo 257 igralcev, ob \xc4\x8demer se, skladno z izvirnikom, tudi glavni liki redno menjujejo zaradi umiranja._NEWLINE_Igralci:'